බලි මූර්ති නිර්මාණ අතර වන සන්නි යකා, මහසෝනා වැනි යක්ෂයින්ගේ රූප ඇඹීමේදී ඔවුන්ගේ උදර හා මුහුණ ඉස්සී මතුවන ලෙස දැක්වීමට විශේෂ වෙහෙසක් ගනු ලැබේ. දකුණු පළාතේ විහාර සිත්තරුන්ද සෙවණ යෙදීමේ උපාය මගින් ත්‍රිමාණාකාරව රූපවල යම් අග පසඟ පෙන්වීමට බලි ඇඹුම් කලාවෙන් ආහාසය ලබාගන්නට ඇතැයි සිරිනිමල් ලක්දුසිංහ මහතා අනුමාන කරයි. මාතර කොටිකාගොඩ පුරාණ විහාරය, දෙනිපිටියේ වැලිහිඳ සුදර්ශනාරාමය, කඹුරුගමුවේ සමුද්‍රාසන්න විහාරය අහංගම එළුකැටියේ විහාරය, මිහිරිපැන්නේ විහාරය, කුරුඹුරේ විහාරය මෙන්ම කතළුව පූර්වාරාමය විහාරය වැනි දකුණේ විහාරස්ථාන ගණනාවකම විහාර චිත්‍ර කලාවට බලි ආභාසය ලැබී ඇති බව පෙනේ. මෙම විහාර බොහොමයක චිත්‍ර ශෛලිය මෙන්ම චිත්‍රවලට විෂය වී ඇති ඇතැම් කරුණු ද බලි කලාවේ ආභාසය පෙන්වයි. කැලණි රජමහා විහාරය, කොටිකාගොඩ විහාරය, එළුකැටියේ විහාරය, දොඩන්දූවේ ශෛල බිම්බාරාමය, සපුගස්කන්ද විහාරය මෙන්ම උඩරට පිහිටි හඟුරන්කෙත විහාරයේද වියන්හි ඇඳ ඇති ග්‍රහයන් නවදෙනා, රාශි දොළහ, නැකැත් විසිහත ආදී විෂයන් බෞද්ධ විහාර සම්ප්‍රදාය තුළට පිවිසියේ බලි චිත්‍රවල බලපෑමෙන් බව කිව හැකිය.
ත්‍රිමාණ රූපවල අගපසග පෙන්වීමට බලි ඇබුම් කලාව ආහාසය ලබාගන්නට ඇතැයි පැවසුවේ කවුද?
සිරිනිමල් ලක්දුසිංහ මහතා